ΓΡΑΠΤΗ ΕΡΩΤΗΣΗ E-3560/00

υποβολή: Charles Tannock (PPE-DE) και Graham Watson (ELDR) προς την Επιτροπή

(15 Νοεμβρίου 2000)

Θέμα: Οι συνέπειες της χρήσης βλημάτων απεμπλουτισμένου ουρανίου στο Κοσσυφοπέδιο

Έχοντας κατά νού την επείγουσα βοήθεια ύψους 200 εκατ. ευρώ προς τη Σερβία και τη διαβεβαίωση που έδωσε ο Επίτροπος Patten κατά τη συνεδρίαση της 25ης Οκτωβρίου ότι θα εξετάσει τις ζημίες για το περιβάλλον και τηνγεία που προκλήθηκαν από τα γεγονότα του περασμένου έτους, και λαμβάνονταςπόψη τους ισχυρισμούς για αύξηση των κρουσμάτων καρκίνου και των περιγεννητικών ανωμαλιών σε περιοχές του Κοσσυφοπεδίου, ύστερα από τη χρήση εκ μέρους των δυνάμεων του ΝΑΤΟ βλημάτων απεμπλουτισμένου ουρανίου U-238 κατά τους περυσινούς αεροπορικούς βομβαρδισμούς, θα μπορούσε η Επιτροπή να εκπονήσει χωρίς καθυστέρηση μια μελέτη ανάλυσης των επιπτώσεων, ίσως με την συμμετοχή στη χρηματοδότηση και με τη συνεργασία της προτεινόμενης Ομάδας Εργασίας για τα Βαλκάνια των UNEP/UNCHS, στην προοπτική της προσφοράς βοήθειας στους πληγέντες;

Απάντηση του κ. Patten εξ ονόματος της Επιτροπής

(1 η Δεκεμβρίου 2000)

Η Επιτροπή παραπέμπει το Αξιότιμο Μέλος του Κοινοβουλίου στις απαντήσεις που έχει ήδη δώσει στις προφορικές ερωτήσεις Η-429/00 του κ. Αλαβάνου και Η-431/99 του κ. Παπαγιαννάκη πουποβλήθηκαν κατά την ώρα των ερωτήσεων στην περίοδο συνόδου του Σεπτεμβρίου 1999(1), καθώς και στην γραπτή ερώτηση Ε-1481/99 του κ. Manisko(2) και στην γραπτή ερώτηση Ε-1256/00 του κ. Cossuta(3), σχετικά με το κατά πόσονπάρχει ραδιενεργός ρύπανση ως αποτέλεσμα της χρησιμοποίησης βομβών απεμπλουτισμένου ουρανίου στο Κοσσυφοπέδιο. Στις απαντήσεις της στις ερωτήσεις αυτές, η Επιτροπή ανέφερε ότι δύο αξιολογήσεις που πραγματοποιήθηκαν, περιλαμβανομένης και αυτής στο πλαίσιο του περιβαλλοντικού προγράμματος των Ηνωμένων Εθνών (UNEP) κατέληξαν στο ότι κατά τη σύρραξη στο Κοσσυφοπέδιο δεν προκλήθηκε περιβαλλοντική καταστροφή στην περιοχή.

Όπως γνωρίζει το Αξιότιμο Μέλος του Κοινοβουλίου, η βαλκανική ομάδα δράσης UNEP επανέρχεται στο θέμα με επιτόπια επίσκεψη που θα πραγματοποιήσει τις προσεχείς εβδομάδες, μετά από νέες πληροφορίες από την Βορειοατλαντική Αμυντική Οργάνωση (ΝΑΤΟ). Η Επιτροπή παρακολουθεί στενά τις εργασίες των φορέων αυτών και, για να μην επαναλαμβάνει και η ίδια ενέργειες πουλοποιούν αυτοί, θα αναμένει την αξιολόγηση της UNEP προτού λάβει τυχόν αποφάσεις για την ανάληψη κοινοτικής δράσης στον τομέα αυτό.

Όσον αφορά τη δέσμη των 200 εκατ. ευρώ που αναγγέλθηκε ότι θα χορηγηθεί στη Σερβία ως έκτακτη βοήθεια, θα χρησιμοποιηθεί για την αντιμετώπιση αναγκών προτεραιότητας για τον προσεχή χειμώνα, με επίκεντρο προτεραιότητες που καθορίστηκαν με τον Πρόεδρο Κοστούνιτσα και τους συνεργάτες του. Οι περιβαλλοντικές ανησυχίες, αν και σημαντικές από μόνες τους, δεν συγκαταλέγονται στις άμεσες αυτές προτεραιότητες. Η Επιτροπή αρχίζει επίσης, σε συνεργασία με την Παγκόσμια Τράπεζα, την αξιολόγηση των γενικών αναγκών της Σερβίας" τα αποτελέσματα της αξιολόγησης αυτής αναμένονται τους προσεχείς μήνες και θα καθορίσουν τις ανάγκες προτεραιότητας για τη μελλοντική βοήθεια.

Η Επιτροπή στηρίζει επίσης ένα περιφερειακό πρόγραμμα περιβαλλοντικής ανασυγκρότησης σε όλη την ευρύτερη περιοχή των Βαλκανίων.

(1) Συζητήσεις του Ευρωπαϊκού Κοινοβουλίου (Σεπτεμβρίου 1999).

(2) ΕΕ C 203 E της 18.7.2000.

(3) ΕΕ C 72 E της 6.3.2001, σελ. 32.